വിപണി ഉണര്വില് വോഡഫോണിനെ സര്ക്കാര് ഏറ്റെടുക്കുമോ? ഉണര്വോടെ വ്യാപാരം തുടങ്ങിയ വിപണി പിന്നീടു വില്പനസമ്മര്ദത്തില് അല്പം താണു. വ്യാപാരം ഒരു മണിക്കൂര് പിന്നിടുമ്ബോള് സെന്സെക്സ് 53,000 നടുത്തും നിഫ്റ്റി 15,875 ലുമാണ്. ബാങ്ക് ഓഹരികള് ഇന്നു രാവിലെ ഉയര്ന്നാണു വ്യാപാരം തുടങ്ങിയത്. കേരളത്തില് നിന്നുള്ള നാലു ബാങ്കുകളും തുടക്കത്തില് ഉയര്ന്നു. വ്യാവസായിക ലോഹങ്ങള്ക്കു വില വര്ധിക്കുന്നത് ഹിന്ഡാല്കോയുടെ വില നാലു ശതമാനത്തോളം ഉയര്ത്തി. എന്നാല് വേദാന്തയുടെ വില രാവിലെ താണു. ഇന്നലെയാണ് വേദാന്ത ഒന്നാം പാദ റിസല്ട്ട് പുറത്തുവിട്ടത്. ചൈനയില് പ്രധാന ലോഹ നിര്മാണ ഫാക്ടറികള് പ്രവര്ത്തിക്കുന്ന ഹെനാന് പ്രവിശ്യയിലെ വെള്ളപ്പൊക്കം ലോഹലഭ്യതയെ ബാധിക്കുമെന്നു റിപ്പോര്ട്ടുണ്ട്. ധാതുക്കളുടെ കയറ്റുമതി വര്ധിക്കുന്നത് മിനറല്സ് ആന്സ് മെറ്റല്സ് ട്രേഡിംഗ് കോര്പ്പറേഷന്്റെ എംഎംടിസി വില എട്ടു ശതമാനത്തോളം ഉയര്ത്തി. ചൈന സ്റ്റീല് കയറ്റുമതിക്കു 10 മുതല് 25 വരെ ശതമാനം ചുങ്കം ചുമത്തുമെന്ന റിപ്പോര്ട്ട് സ്റ്റീല് കമ്ബനികളുടെ വില കൂട്ടി. അമേരിക്കന് വിപണിയില് ഉല്പ്പന്ന വില ഗണ്യമായി കുറയ്ക്കേണ്ടി വന്നത് അലെംബിക് ഫാര്മയുടെ ഒന്നാം പാദ റിസല്ട്ടിനെ സാരമായി ബാധിച്ചു. യു എസില് നിന്നുള്ള വരുമാനം കുത്തനെ കുറഞ്ഞു. ഇത് ഓഹരി വില പത്തു ശതമാനം താഴ്ത്തി.അടുത്ത പാദങ്ങളിലെ വരുമാനം സംബസിച്ച് സൂചന നല്കാന് കമ്ബനി തയാറായില്ല. പ്രതിസന്ധിയിലായ വോഡഫോണ് ഐഡിയയെ ഗവണ്മെന്്റ് ഏറ്റെടുത്ത് ബിഎസ്എന്എലുമായി ലയിപ്പിക്കണം എന്നു ഡോയിച്ച് ബാങ്ക് നിര്ദേശിച്ചു. 1.8 ലക്ഷം കോടി രൂപ കടമുള്ള കമ്ബനി സുപ്രീം കോടതി വിധിക്കെതിരേ റിവ്യു ഹര്ജി നല്കാന് ഒരുങ്ങുകയാണ്. കമ്ബനി സര്ക്കാരിനു റവന്യു വിഹിതമായും സ്പെക്ട്രം ലൈസന്സ് ഫീസ് ആയും മൊത്തം 1.3 ലക്ഷം കോടി രൂപ നല്കാനുണ്ട്. സര്ക്കാര് ഇടപെടാതെ വോഡഫോണ് ഐഡിയയ്ക്കു നിലനില്പ് സാധ്യമല്ലാത്ത നിലയായി. കമ്ബനിയുടെ ഓഹരി വില ഇന്ന് ഉയര്ന്നു. വെള്ളിയാഴ്ച ലിസ്റ്റ് ചെയ്ത സൊമാറ്റോ ഇന്നു രാവിലെ നാലര ശതമാനം ഉയര്ന്നു. ഡോളര് ഇന്നും താഴാേട്ടു നീങ്ങി. ആറു പൈസ താണ് 74.36 രൂപയിലാണു ഡോളര് വ്യാപാരം തുടങ്ങിയത്. സ്വര്ണ വില ഔണ്സിന് 1799 ഡോളറില് തുടരുന്നു.കേരളത്തില് പവന് 160 രൂപ താണ് 35,680 രൂപ ആയി.